[{"text_idx": "#000002", "text": "See siin on toidublogi, mida kirjutab Mari-Liis Ilover. Ko\u0303ik tekstid ja fotod keerlevad u\u0308mber toidu. Selle kasvatamise, hankimise, valmistamise ja nautimise. Ro\u0303hk on ehedal, puhtal ja maitsval kodutoidul, PA\u0308RIS toidul. Sekka muljeid so\u0308o\u0308gikohtadest. Kui tunned, et oled sattunud o\u0303igesse kohta - siis tere tulemast, nautigem koos!"}, {"text_idx": "#000004", "text": "Kreemiks vahusta munad koos suhkruga kohevaks heledaks vahuks. Lisa kartulijahu, sega la\u0308bi. Ja\u0308ta ootele.\nKuumuta piim koos riivitud sidrunikoore ja vanilliga keemiseni. Vala kuum piimasegu pidevalt segades munavahu hulka. Kalla kreemisegu tagasi potti, sega pidevalt. Kuumuta madalal kuumusel ja sega pidevalt kuni segu pakseneb. Selleks kulub u 15 minutit. A\u0308ra keema lase, siis la\u0308heb muna tu\u0308kki. Kui kreem on paksenenud, lisa vo\u0303i tu\u0308kid ja lase neil segades sulada. Jahuta kreem ta\u0308ielikult ku\u0308lmkapis. Vo\u0303ib juhtuda, et kogu kreem koogi vahele a\u0308ra ei kulu, aga limpsimiseks peab ju ka midagi ja\u0308a\u0308ma:).\nTainalehtedeks puista lauale kuhilana jahu. To\u0303sta sellele ku\u0308lma vo\u0303i tu\u0308kid, lisa suhkur ja sool. Haki noaga u\u0308htlaseks puruks. Lisa ku\u0308lm vesi ja vajuta kokku tainaks. Kogu eelneva protseduuri saab teha ka ko\u0308o\u0308gikombainis. Lase jahu maitseainete ja ku\u0308lma vo\u0303i tu\u0308kkidega puruks.lisa vesi ka keeruta tainaks. Kohe kui pall on moodustunud, pane masin seisma, u\u0308leto\u0308o\u0308tlemine muudab taina puiseks. Ma\u0308ssi tainatu\u0308kk toidukilesse ja hoia paar tundi ku\u0308lmkapis."}, {"text_idx": "#000008", "text": "Appikene, kui armas postitus! Need emade-vanaemade-ta\u0308dide ka\u0308sikirjalised ja kultuskookide staatusesse sattunud kookide retseptid on kullava\u0308a\u0308rtusega. Ku\u0308mneid-ku\u0308mneid kordi la\u0308biproovitud ja ta\u0308iuseni timmitud. Ja see va\u0308ike Mari-Liis seal pildil on kui kleidikese selga saanud Valter."}, {"text_idx": "#000009", "text": "To\u0303si ta on, Tuuli, sellest paremat kokaraamatut pole! Valteriga on vist to\u0303esti sarnasus ta\u0308itsa olemas, ainult et mulle anti ilmselt oluliselt paremini su\u0308u\u0308a:)"}, {"text_idx": "#000010", "text": "Nii ilus ja helge postitus! ..Ja kui ma peaksin oma kookide raudse ja muutumatu top5 u\u0308tlema, siis oleks Napoleoni kook seal kindlasti sees! (..Koos klassikalise ku\u0308psisetordi, marja-hapukoorekoogi, rummikoogi ja vanakooli kohupiimakoogiga \u2013 selle viisiku mo\u0303tlesin ma enda jaoks kunagi ammu va\u0308lja ja siiamaani ei ole mitte miski suutnud seda ko\u0303igutada!)"}, {"text_idx": "#000011", "text": "Minul on vanaema Napoleon see armsaim-kalleim, aga vanaema ise pole enam ammu seda ku\u0308psetanud \u2013 u\u0308tleb, et silm on liiga to\u0308nts. Nii et kui tal ku\u0308las ka\u0308in, haaran ikka vahel Wernerist paar tu\u0308kki kaasa, et oleks nii kohe so\u0308o\u0308miseks kui ka hiljem ku\u0308lmkapi juures ka\u0308imiseks. Ja ka mulle meeldib just see veidi 'vettinud' variant! \ud83d\ude42"}, {"text_idx": "#000013", "text": "Va\u0308ga armas postitus! Ta\u0308ielik enda lapsepo\u0303lve nostalgia tuli peale- meenus gaasiahi. Ema ja vanem o\u0303de, kes samamoodi mingil imeva\u0308el sealt napoleoni va\u0308lja vo\u0303lusid, sarnane retseptivihik jms \ud83d\ude42 Tegin ta\u0308na sinu retsepti ja\u0308rgi ja kuidagi nii lenneldes la\u0308ks see tegemine. Mina lo\u0303ikasin taignaa\u0308a\u0308red juba toorelt a\u0308ra, et kohe ilus u\u0308mmargune po\u0303hi ku\u0308pseks ja ja\u0308releja\u0308a\u0308nud tu\u0308kkidest rullisin veel u\u0308he ketta, mille purukatteks pudistasin. Kreem tuli va\u0308ga mo\u0303nus ja siidine ning sidrunikoor anab maitsele meeldiva nu\u0308ansi :)Pean oma retsepti ka vastavalt su na\u0308puna\u0308idetele veidi tuunima \ud83d\ude42 Aita\u0308h sulle! "}, {"text_idx": "#000014", "text": "Need Napoleoni-koogi ma\u0308lestused oleks nagu minu lapsepo\u0303lvest maha kirjutatud \ud83d\ude42 Isegi veidi sarnane \"o\u0303nnetusjuhtum\" oli meil. Nimelt oli ema valmis koogi seekord klaveri peale jahtuma to\u0303stnud ja mina (juba ta\u0308itsa immuunne isegi selle koogi lo\u0303hna suhtes, nii sageli oli seda tehtud) tulin muusikakoolist ja lajatasin Beethoven'i sonaatide noodi (mo\u0303nusalt paksu ja raske) hooga otse koogi peale. Edasisest on va\u0308ga udused ma\u0308lestused, aga ema ikka ku\u0308lalistele alati seda va\u0308ejuhi ja helilooja ajaloolist kohtumist meenutab, kui koogi lauale paneb \ud83d\ude42Retsept on meil va\u0308ga sarnane, aga ilma sidrunita."}, {"text_idx": "#000015", "text": "oh kui ilus postitus! aita\u0308h!retsepti eest ka \ud83d\ude42napoleonikook on minu absoluutne lemmik, aga ise teinud ei ole ma seda veel kunagi. nu\u0308u\u0308d katsetan... loodetavasti saab gluteenivabast jahust ka ikka asja."}, {"text_idx": "#000016", "text": "Selle koogi tegemine na\u0308eb va\u0308lja justkui meekoogi tegemine (millega ta\u0308na taaskord u\u0308hele poole sain) \ud83d\ude00Pistan su napooleoni koogi retsepti endale meelespeasse, et ja\u0308rgmine kord proovida seda ta\u0308itsa algusest lo\u0303puni ise teha. Muidu olen teinud poest saadava lehtainaga ja ise siis kreemi vahele teinud aga seda lihtsamat varianti tainast tuleks ta\u0308itsa proovida \ud83d\ude42PS! jube armas postitus on see sul! \ud83d\ude42"}, {"text_idx": "#000017", "text": "To\u0303eline nauding oli seda blogipostitust lugeda! Olen toidublogide suhtes a\u0308a\u0308rmiselt kriitiline ning armastan va\u0308heseid. Sinu postitus oli aga va\u0308ga tore leid. \ud83d\ude42 Hakkan kooki kohe oma perele ku\u0308psetama. Kaunist su\u0308gist! \ud83d\ude42"}, {"text_idx": "#000018", "text": "kas kasutada tuleb tervet muna vo\u0303i ainult munakollast?Ma olen leidnud internetist va\u0308ga palju erinevaid retsepte ja osad pakuvad munakollase varianti ning teised u\u0308tlevad lihtsalt, et vahusta munad."}, {"text_idx": "#000019", "text": "Siin on kasutatud terveid mune. Head ku\u0308psetamist!"}, {"text_idx": "#000020", "text": "See Napoleon ka minu lapsepo\u0303lvest tuttav,aga ise la\u0308ksin valelehttaigna peale u\u0308le-sama hea ja lihtne teha,aga ei vetti nii kiiresti la\u0308bi.Ja kreemi sisse panen 2spl konjakit kah!Veel parem tuleb,auso\u0303na."}, {"text_idx": "#000023", "text": "Kui palju tuleks kreemi kartulijahu lisada ?"}, {"text_idx": "#000024", "text": "Kartulita\u0308rklist tahad maisita\u0308rklise asemel kasutada, eks? Siis ikka samapalju, kui maisita\u0308rklist, st 1 supilusikata\u0308is."}, {"text_idx": "#000025", "text": "Ohh, nu\u0308u\u0308d lugesin teksti korralikult la\u0308bi:) Retseptis on maisita\u0308rklis, aga pa\u0308rast juhistes kartulijahu. Tegelikult peaks pa\u0308rast ka ikka maista\u0308rklis olema, viga on sisse lipsanud, parandan a\u0308ra. Aga kui sul on maisita\u0308rklis, siis kartulijahu enam lisaks ku\u0308ll vaja pole! \ud83d\ude42"}, {"text_idx": "#000026", "text": "Mina proovisin ka siis lo\u0303puks selle retsepti a\u0308ra.. Minu arust see kreem ja\u0308i natuke imeliku nagu mingi ko\u0303rvalmaitsega? Ma muidugi kasutasin maisita\u0308rklise asemel kartulita\u0308rklist, vo\u0303ibolla sellest? Vo\u0303i oli asi selles vanillisuhkrus, mis mul kodus oli.. Nagu mingi keemiamaitse ja ei olnud nii magus nagu ma oleks oodanud.."}, {"text_idx": "#000027", "text": "teen juba teist korda superlux"}, {"text_idx": "#000029", "text": "\u201cKreemiks vahusta munad koos suhkruga kohevaks heledaks vahuks. Lisa kartulijahu, sega la\u0308bi. Ja\u0308ta ootele.\u201d"}, {"text_idx": "#000030", "text": "Kristiin, jah, maisita\u0308rklis! Seal vanas retseptis oli kartulijahu, ja\u0308i sisse u\u0308mber kirjutades \ud83d\ude00"}, {"text_idx": "#000031", "text": "Napoleoni kook \u2013 U\u0308kski tort ei jookse mo\u0308o\u0308da ku\u0308lgi maha u\u0308tleb:\n[...] taina Mari-Liis Iloveri Napoleoni retsepti ja\u0308rgi. Sel viisil pole lehttainalehtede valmistamine nii aegano\u0303udev kui ise kihitades ja minu [...]"}, {"text_idx": "#000032", "text": "[...] taina Mari-Liis Iloveri Napoleoni retsepti ja\u0308rgi. Sel viisil pole lehttainalehtede valmistamine nii aegano\u0303udev kui ise kihitades ja minu [...]"}, {"text_idx": "#000037", "text": "See siin on toidublogi, mida kirjutab Mari-Liis Ilover. Ko\u0303ik tekstid ja fotod keerlevad u\u0308mber toidu. Selle kasvatamise, hankimise, valmistamise ja nautimise. Ro\u0303hk on ehedal, puhtal ja maitsval kodutoidul, PA\u0308RIS toidul. Sekka muljeid so\u0308o\u0308gikohtadest. Kui tunned, et oled sattunud o\u0303igesse kohta - siis tere tulemast, nautigem koos! Loe la\u0308hemalt \u2192\nAhjupotis ku\u0308psenud pardikoivad kastanitegaRo\u0308stitud Teriyaki kana ko\u0308o\u0308giviljadegaRo\u0308stitud aedviljadest pu\u0308reesupp\nMari-Liis Ilover, Pa\u0308hkipo\u0303hjal mustikatarretise kookNo\u0303utu kokkaja, Pa\u0308hkipo\u0303hjal mustikatarretise kookMari-Liis Ilover, PeediorsotoKa\u0308rt, PeediorsotoMari-Liis Ilover, Mahlased ja vu\u0308rtsikad ko\u0303rvitsamuffinid"}]